ddrg/super_eurlex huggingface dataset:
FI Euroopan unionin virallinen lehti C 184/2

Viisumien vastavuoroisuutta koskeva Tšekin tasavallan ilmoitus (1)

2009/C 184/02

Suurlähettiläs Milena Vicenová

Tšekin tasavallan pysyvä edustaja Euroopan unionissa

Brysselissä, 14 päivänä heinäkuuta 2009

Viite N:o 3638/2009-SZEU/JAV

Tšekin tasavallan pysyvä edustusto EU:ssa tervehtii Euroopan unionin neuvoston pääsihteeristöä ja kiittää pääsihteeristöä jälleen kerran jatkuvasta yhteistyöstä ja tuesta pysyvän edustuston tehtävien päivittäiseen hoitamiseen liittyvissä eri seikoissa. Ottaen huomioon Euroopan unionin neuvoston pääsihteeristön ja pysyvän edustuston välillä vallitsevan ystävällisen ja toimivan ilmapiirin, pysyvä edustusto haluaa tuoda seuraavan asian pääsihteeristön tietoon.

Neuvoston asetuksella (EY) N:o 851/2005, annettu 2 päivänä kesäkuuta 2005, muutetun neuvoston asetuksen (EY) N:o 539/2001 luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, 1 artiklan 4 kohdan perusteella Tšekin tasavalta ilmoittaa, että Kanada soveltaa 14 päivänä heinäkuuta 2009 lähtien yksipuolisesti viisumimenettelyä Tšekin tasavallan kansalaisiin, joilla on Tšekin tasavallan passi, siitä huolimatta, että Tšekin tasavalta on EU:n jäsenvaltio 1 päivänä toukokuuta 2004 lähtien.

Koska viisumien vastavuoroisuus katsotaan korkeimmalla poliittisella tasollakin erittäin herkäksi kysymykseksi, Tšekin tasavalta uskoo, että asianmukaisiin toimiin ryhdytään sen varmistamiseksi, että kaikkiin EU:n kansalaisiin ja kaikkiin Kanadan kansalaisiin sovelletaan samaa tasa-arvoista ja vastavuoroista menettelyä rajanylityksissä.

(Kohteliaisuuslause)

Javier SOLANA Pääsihteeri, korkea edustaja Euroopan unionin neuvoston pääsihteeristö Euroopan unionin neuvosto

Jacques BARROT Varapuheenjohtaja Oikeudesta, vapaudesta ja turvallisuudesta vastaava komissaari Euroopan komissio

Christian DANIELSSON Suurlähettiläs, pysyvä edustaja Ruotsin pysyvä edustusto Euroopan unionissa

(1) Tämä ilmoitus julkaistaan 15. päivänä maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) 1 artiklan 4 alakohdan mukaisesti.
15.

Tietosuojavaltuutettu on tyytyväinen siihen, että ehdotukseen on lisätty myös asiaankuuluvaa tietosuojalainsäädäntöä koskeva yleinen varmistuslauseke. Ehdotuksen 20 artiklassa muistutetaan selkeästi jäsenvaltioille sekä komissiolle ja muille yhteisön elimille niiden direktiivistä 95/46/EY ja asetuksesta (EY) N:o 45/2001 johtuvista velvoitteista. Lisäksi lausekkeessa korostetaan oikeuksia, joita rekisteröidyillä sääntöjen mukaan on, esimerkiksi oikeutta vastustaa henkilötietojensa käsittelyä, oikeutta saada tieto itseään koskevista tiedoista ja oikeutta saada oikaistuiksi itseään koskevat virheelliset tiedot. Eräs huomautus voitaisiin ehkä esittää tämän säännöksen paikasta ehdotuksessa. Yleisen luonteensa vuoksi se ei koske pelkästään komission tutkintavaltuuksia. Tästä syystä tietosuojavaltuutettu suosittelee artiklan siirtämistä direktiivin alkuosaan, esimerkiksi 2 artiklan jälkeen.
14.

Tietosuojavaltuutettu panee tästä syystä tyytyväisenä merkille 4 kohdan b alakohdan viimeisen virkkeen, jossa viitataan tarpeeseen noudattaa suhteellisuusperiaatetta velallisen ilmoituksen osalta ja todetaan, että ”ilmoituksessa ei pitäisi vaatia tietoja, jotka eivät ole tarpeellisia sen tarkoituksen kannalta. Velallisen koko omaisuuden ilmoittaminen on yksityisyydensuojan kannalta huonompi vaihtoehto kuin ilmoitusvelvollisuuden rajaaminen tiettyjen edellytysten mukaisesti annettaviin tarpeellisiin tietoihin”. Näin ollen on myös tärkeää varmistaa, että velallisten henkilötietojen saatavuus on oikeassa suhteessa haluttuihin tarkoituksiin ja että siihen sovelletaan erityisiä rajoituksia. Asiaan viitataan jo vihreän kirjan 4 kohdan c alakohdan viimeisessä virkkeessä, jossa todetaan, että mahdollisessa tulevassa eurooppalaisessa omaisuusilmoituksessa voitaisiin kieltää velallisen ilmoituksen julkistaminen avoimessa rekisterissä, jotta vältettäisiin tarpeettomien pakkokeinojen kohdistaminen velalliseen. Tietosuojavaltuutettu toteaa, että tähän yleiseen toteamukseen on kiinnitettävä erityistä huomiota ja sitä on tarkennettava, kun esitetään ehdotuksia mahdollisesta eurooppalaisesta velallisluettelosta.
69.

Euroopan tietosuojavaltuutettu suosittaa painokkaasti, että seuraaviin tarkistuksiin ei tehtäisi muutoksia: i) Radiotaajuiset etätunnistuslaitteet (Radio Frequency Identification Devices, RFID) 3 artiklaa koskeva tarkistusehdotus, jonka mukaan sähköisiin viestintäverkkoihin luetaan myös ”tiedonkeruu- ja tunnistuslaitteita tukevat yleiset viestintäverkot”, on täysin tyydyttävä. Tämä säännös on hyvin myönteinen, sillä siinä selvennetään, että useisiin RFID-sovelluksiin on sovellettava sähköisen viestinnän tietosuojadirektiiviä, mikä puolestaan vähentää jonkin verran tätä kohtaa koskevaa oikeudellista epävarmuutta. ii) Evästeet/vakoiluohjelmat: 5 artiklan 3 kohtaan tehty tarkistusehdotus on tervetullut, koska sen seurauksena velvoitetta ilmoittaa evästeiden ja vakoiluohjelmien asentamisesta käyttäjän päätelaitteelle ja antaa oikeus vastustaa niiden asentamista sovelletaan myös, kun niitä asennetaan ulkopuolisten tallennusvälineiden, kuten CD-levyjen ja USB-tikkujen avulla. Euroopan tietosuojavaltuutettu ehdottaa kuitenkin, että 5 artiklan 3 kohdan viimeiseen osaan tehdään vähäinen muutos poistamalla kyseisestä virkkeestä sana ”helpottaa”. iii) Komiteamenettelyn valinta ja Euroopan tietosuojavaltuutetun kuuleminen sekä ilmoitusvelvollisuutta koskevat ehdot ja rajoitukset: Tarkistusehdotuksessa, jolla lisätään tietosuojaloukkauksesta ilmoittamista koskeva 4 artiklan 4 kohta, jätetään Euroopan tietosuojavaltuutetun kuulemisen jälkeen komiteamenettelyn tehtäväksi päättää monimutkaisista kysymyksistä, jotka koskevat tietosuojaloukkausten ilmoitusjärjestelmän edellytyksiä, muotoa ja siihen sovellettavia menettelyitä. Euroopan tietosuojavaltuutettu tukee voimakkaasti tätä yhtenäistä lähestymistapaa. Tietosuojaloukkauksia koskeva sääntely on erillinen aihe, jota on käsiteltävä yksityiskohtaisen keskustelun ja analyysin jälkeen. Tähän asiaan liittyy joidenkin sidosryhmien pyyntö säätää poikkeuksia 4 artiklan 4 kohdan mukaiseen tietosuojaloukkausten ilmoitusvelvoitteeseen. Euroopan tietosuojavaltuutettu vastustaa painokkaasti tätä lähestymistapaa. Hän pitää parempana, että ilmoitusta, sen tekemistapaa sekä sitä, missä olosuhteissa ilmoitusta voidaan lyhentää tai jossain määrin rajoittaa, koskevia kysymyksiä käsiteltäisiin kokonaisvaltaisesti asiaankuuluvan keskustelun jälkeen. iv) Täytäntöönpano: Tarkistusehdotus, jolla lisätään 15 a artikla, sisältää monia hyödyllisiä tekijöitä, jotka on syytä säilyttää tehokkaan noudattamisen varmistamiseksi, mukaan lukien kansallisten sääntelyviranomaisten tutkimusvaltuuksien vahvistaminen (15 a artiklan 3 kohta) sekä kansallisten sääntelyviranomaisten toimivalta määrätä loukkausten lopettamisesta.
35.

Aloitteen 8 artiklassa säännellään DNA-tunnisteiden automaattista hakua ja vertailua, ja siinä todetaan, että automaattinen ilmoitus vastaavuudesta ”toimitetaan vain silloin, kun automaattisessa haussa tai vertailussa on löytynyt vastaavuus DNA-kohtien vähimmäismäärälle”. Tämä vähimmäismäärä esitetään liitteen I luvussa: kunkin jäsenvaltion on varmistettava, että saataville annettujen DNA-tunnisteiden on sisällettävä vähintään kuusi seitsemästä DNA:n eri kohtia koskevasta EU:n standardijoukosta (liitteen I luvun 1.1 kohta); vertailu tehdään pyydettyihin ja saatuihin DNA-tunnisteisiin yleisesti sisältyvien vertailtavien kohteiden arvojen välillä (1.2 kohta); vastaavuus on olemassa, jos kaikki vertailtavien kohtien arvot ovat samat (täysi vastaavuus) tai jos vain yksi arvo on poikkeava (läheinen vastaavuus) (1.2 kohta); sekä täysistä että läheisistä vastaavuuksista raportoidaan (1.3 kohta).
FI Euroopan unionin virallinen lehti C 277/17

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Alankomaiden kuningaskunnan talousministerin tiedonanto

(2007/C 277/11)

Talousministeri ilmoittaa vastaanottaneensa lupahakemuksen hiilivetyjen etsimiseksi lohkolla G13, jonka sijainti ilmenee kaivosasetuksen (Mijnbouwregeling, Stcrt. 2002, N:o 245) liitteessä 3 olevasta kartasta.

Talousministeri pyytää otsikossa mainitun direktiivin ja kaivoslain (Mijnbouwwet, Stb. 2002, N:o 542) 15 pykälän mukaisesti jättämään kilpailevia lupahakemuksia, jotka koskevat hiilivetyjen etsintää Alankomaiden mannerjalustan lohkolla G13.

Luvan myöntämisvaltuudet on annettu talousministerille. Edellä mainitun direktiivin 5 artiklan 1 ja 2 kohdassa sekä 6 artiklan 2 kohdassa mainitut perusteet, edellytykset ja vaatimukset on otettu huomioon kaivoslaissa (Stb. 2002, N:o 542).

Hakemukset voi jättää 13 viikon ajan tämän tiedonannon julkaisemisesta Euroopan unionin virallisessa lehdessä seuraavaan osoitteeseen: De Minister van Economische Zaken, ter attentie van J.C. De Groot, directeur Energiemarkt, ALP/562, Postbus 20101, 2500 EC Den Haag, Nederland.

Määräajan päättymisen jälkeen jätettyjä hakemuksia ei oteta huomioon.

Lupahakemuksia koskevat päätökset tehdään 12 kuukauden kuluessa määräajan päättymisestä.

Lisätietoja saa puhelimitse seuraavasta numerosta: (31-70) 379 77 62 (yhteyshenkilö: E.J. Hoppel).
8.

Tarjouskilpailun yksityiskohtaiset säännöt (Szczegółowe warunki przetargu na nabycie prawa użytkowania górniczego na poszukiwanie i rozpoznawanie złóż ropy naftowej i gazu ziemnego na wybranych obszarach koncesyjnych) voi tilata kirjallisesti geologiasta ja kaivosoikeuksista vastaavalta ympäristöministeriön osastolta. Säännöissä esitetään mm. seuraavat seikat: a. tarjouskilpailun kohteen määritelmä b. tarjouksen sisältöä koskevat vaatimukset c. tarjoajaa koskevat vaatimukset d. tiedot siitä, mitä asiakirjoja tarjoajan on toimitettava osoittaakseen täyttävänsä vaaditut ehdot (mm. ote yritysrekisteristä) e. tarjousten arvioinnissa sovellettavat objektiiviset kriteerit f. osoite, johon tarjoukset on toimitettava, ja niiden jättämistä ja avaamista koskevat määräajat g. tiedot muutoksenhakukeinoista, jotka tarjoajilla on käytössään kaivosoikeuksien hankintamenettelyn aikana h. kaivosoikeuksien määrittämistä koskeva mallisopimus.
63.

Europolin tietosuojavastaavan olisi myös hyödyllistä osallistua ensimmäisen pilarin olemassa olevaan tietosuojavastaavien verkostoon, vaikka se on erillään tietosuojavastaavan toiminnasta Europolin henkilöstön osalta. Näin varmistettaisiin, että tietosuojakysymyksissä noudatettava lähestymistapa on yhtenäinen yhteisön elinten noudattaman lähestymistavan kanssa, ja se vastaisi täysin ehdotuksen johdanto-osan 16 kappaleessa esitettyä tavoitetta, joka on yhteistyö sellaisten Euroopan unionin elinten ja virastojen kanssa, jotka varmistavat asetuksen (EY) N:o 45/2001 mukaisen riittävän tietosuojatason. Tietosuojavaltuutettu suosittaa, että ehdotusten johdanto-osaan lisätään virke, jossa vahvistetaan tätä yhteistä lähestymistapaa koskeva tavoite. Virke voisi kuulua seuraavasti: ”Tietosuojavastaava hoitaa tehtäviään yhteistyössä yhteisön lainsäädännön nojalla nimitettyjen tietosuojavastaavien kanssa.”
FI Euroopan unionin virallinen lehti C 251/7

Viisumien vastavuoroisuutta koskeva Latvian tasavallan ilmoitus (1)

(2005/C 251/10)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Brasilian liittotasavallan kansalaisten osalta.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 2 artiklan nojalla Latvia ilmoittaa neuvostolle ja komissiolle, että Brasilian liittotasavalta soveltaa edelleen yksipuolista viisumipakkoa Latvian tasavallan kansalaisiin.

Ottaen huomioon edellä mainitut näkökohdat sekä solidaarisuusmekanismin, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Brasilian liittotasavallan alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/12

Viisumien vastavuoroisuutta koskeva Slovenian tasavallan ilmoitus (1)

(2005/C 251/18)

Slovenian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvostolle ja ilmoittaa luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta 2 päivänä kesäkuuta 2005 annetun neuvoston asetuksen (EY) N:o 851/2005 2 artiklaan viitaten, että seuraavat asetuksen (EY) N:o 539/2001 liitteessä II mainitut kolmannet maat vaativat Slovenian kansalaisilta viisumin:

1. Australia

2. Brunei

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
Kuulemismenettelystä vastaavan neuvonantajan loppukertomus asiassa COMP/M.2947 - Verbund/Energie Allianz (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 079 , 30/03/2004 s. 0010 - 0010



Kuulemismenettelystä vastaavan neuvonantajan loppukertomus asiassa COMP/M.2947 - Verbund/Energie Allianz (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2004/C 79/11) (ETA:n kannalta merkityksellinen teksti) (Tämä teksti kumoaa ja korvaa Euroopan yhteisöjen virallisessa lehdessä C 69, 19 maaliskuuta 2004, s. 6, julkaistun tekstin) Päätösluonnoksen perusteella voidaan todeta seuraavaa: Ehdotetusta keskittymästä ilmoitettiin 20. joulukuuta 2002. Komissio aloitti 4. helmikuuta 2003 sulautuma-asetuksen 6 artiklan 1 kohdan c alakohdan mukaisen menettelyn, ja osapuolille annettiin mahdollisuus tutustua tärkeimpiin huomautuksiin, joihin komissio perusti vakavat epäilynsä. Tämä on tärkeä osa avoimuuspolitiikkaa, jota komissio toteuttaa. Komissio lähetti 10. huhtikuuta 2003 väitetiedoksiannon ja osapuolet saivat tutustua asiatiedostoon. Komissio ja osapuolet eivät ole ottaneet minuun yhteyttä tältä osin. Osapuolet vastasivat väitetiedoksiantoon 25. huhtikuuta ja pyysivät muodollisen kuulemistilaisuuden järjestämistä. Se järjestettiin 29. huhtikuuta. Osapuolet ehdottivat 7. toukokuuta 2003 korjaustoimenpiteitä, jotka markkinatestattiin. Osapuolet eivät ole asettaneet markkinatestin puolueettomuutta kyseenalaiseksi. Markkinatestin jälkeen osapuolet esittivät muutettuja sitoumuksia. Tämän johdosta tehtiin ehdotus keskittymän hyväksymistä koskevaksi päätökseksi, mutta hyväksymiselle asetettiin ehtoja. Komissio luopui yhdestä väitteestään väitetiedoksiantoon saamansa vastauksen ja kuulemistilaisuuden perusteella. Osapuolet tai kolmannet osapuolet eivät ole esittäneet menettelyn kulkua koskevia väitteitä. Päätösluonnoksessa käsitellään ainoastaan sellaisia väitteitä, joista osapuolille on annettu mahdollisuus esittää näkemyksensä. Katson näin ollen, että oikeuksia tulla kuulluksi on noudatettu tässä asiassa. Tehty Brysselissä 3 päivänä kesäkuuta 2003. Serge Durande
Kuulemismenettelystä vastaavan neuvonantajan loppukertomus asiassa COMP/M.2650 - Haniel/Cementbouw/JV (CVK) (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 261 , 30/10/2003 s. 0002 - 0002



Kuulemismenettelystä vastaavan neuvonantajan loppukertomus asiassa COMP/M.2650 - Haniel/Cementbouw/JV (CVK) (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2003/C 261/02) (ETA:n kannalta merkityksellinen teksti) Tarkasteltavana olevassa asiassa tehty päätösluonnos antaa aihetta seuraaviin huomautuksiin: Kyseessä olevasta keskittymästä ilmoittivat komissiolle Franz Haniel & Cie GmbH ("Haniel") ja Cementbouw Handel Industrie BV ("Cementbouw"). Komissio lähetti 25. huhtikuuta 2002 neuvoston asetuksen (ETY) N:o 4064/89 ("sulautuma-asetus") 8 artiklan 3 ja 4 kohdan mukaisen väitetiedoksiannon näille osapuolille ja asiaan liittyvien erityisten seikkojen perusteella poikkeuksellisesti myös Coöperatieve Verkoop en Produktievereniging van Kalkzandsteen producenten -yhtiölle ("CVK"), joka on osapuolten yhteisessä määräysvallassa oleva yhteisyritys. Tällä tavoin CVK:lle annettiin mahdollisuus käyttää täysimääräisesti puolustautumisoikeuksiaan ottaen huomioon, että se ilmoitti komissiolle, ettei se ole Hanielin ja Cementbouwin määräysvallassa. Haniel, Cementbouw ja CVK vastasivat kaikki väitetiedoksiantoon (Haniel 11. toukokuuta 2002 ja toiset osapuolet 13. toukokuuta 2002). Näiden kolmen osapuolen pyynnöstä järjestettiin 16. toukokuuta 2002 suullinen kuulemistilaisuus, johon osallistui myös yksi kolmas osapuoli, jonka etua asia koskee. Hanielin ja Cementbouwin tarjoamien sitoumusten jälkeen komissio ehdottaa sulautuma-asetuksen 8 artiklan 2 kohtaan perustuvaa päätösluonnosta (hyväksyntä, johon on liitetty ehtoja ja velvoitteita). Päätösluonnos on osoittettu Hanielille, Cementbouwille ja CVK:lle. Edellä esitetyn perusteella päättelen, että puolustautumisoikeuksia on noudatettu täysin. Päätösluonnoksessa käsitellään ainoastaan väitteitä, joista osapuolilla on ollut tilaisuus esittää kantansa. Brysselissä 14. kesäkuuta 2002. Karen Williams
Kuulemismenettelystä vastaavan neuvonantajan loppukertomus asiasta COMP/C2/37.398 - UEFA:n Mestarien liiga (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 269 , 08/11/2003 s. 0029 - 0029



Kuulemismenettelystä vastaavan neuvonantajan loppukertomus asiasta COMP/C2/37.398 - UEFA:n Mestarien liiga (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2003/C 269/08) (ETA:n kannalta merkityksellinen teksti) Komissiolle toimitettu päätösluonnos antaa aiheen seuraaviin huomautuksiin osapuolten oikeudesta tulla kuulluksi: Euroopan jalkapalloliitto (Union des Associations Européennes de Football, UEFA) ilmoitti komissiolle 19. helmikuuta 1999 kaupallisten oikeuksien yhteismyyntiä UEFA:n Mestarien liigalle koskevasta säännöstään. UEFA:lle lähetettiin väitetiedoksianto 19. heinäkuuta 2001. Vastausaikaa pidennettiin, ja UEFA vastasi tiedoksiantoon 16. marraskuuta 2001. Asiasta ei järjestetty suullista kuulemistilaisuutta. Väitetiedoksiannosta lähetettiin julkinen versio useille asianomaisille kolmansille osapuolille. Niiden huomautuksista lähetettiin UEFA:lle julkinen versio. Käytyään keskusteluja asianomaisen komission yksikön kanssa UEFA ilmoitti komissiolle uudesta yhteismyyntijärjestelystä 13. toukokuuta 2002. Komissio julkaisi 17. elokuuta 2002 neuvoston asetuksen N:o 17/62 19 artiklan 3 kohdan mukaisen tiedonannon, jossa esiteltiin uuden järjestelyn tärkeimmät kohdat, ilmoitettiin komission aikovan suhtautua myönteisesti järjestelyyn ja kehotettiin kolmansia osapuolia esittämään huomautuksensa. Huomautuksia saatiin useilta kolmansilta osapuolilta sekä Saksan kilpailuviranomaiselta. Sopimusta muutettiin myöhemmin. Komissio ilmoitti UEFA:lle 5. toukokuuta 2003 aikomuksestaan liittää ehdotettuun poikkeuslupapäätökseen ehdon ja pyysi UEFA:a kommentoimaan sitä. UEFA vastasi 15. toukokuuta 2003. Edellä esitetyn perusteella totean, että osapuolten oikeutta tulla kuulluksi tässä asiassa on noudatettu. Bryssel 15. heinäkuuta 2003. Karen Williams
Kuulemismenettelystä vastaavan neuvonantajan loppukertomus asiassa COMP/JV.55 - Hutchison/RCPM/ECT (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen K(2001) 1461/3 15 artiklan mukaisesti) (ETA:n kannalta merkityksellinen teksti)



Virallinen lehti nro C 210 , 05/09/2003 s. 0013 - 0013



Kuulemismenettelystä vastaavan neuvonantajan loppukertomus asiassa COMP/JV.55 - Hutchison/RCPM/ECT (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen K(2001) 1461/3 15 artiklan mukaisesti) (2003/C 210/04) (ETA:n kannalta merkityksellinen teksti) Päätösluonnos ei anna aihetta erityisiin huomautuksiin osapuolten oikeudesta tulla kuulluiksi. Suullista kuulemista ei pyydetty. Ehdotetun sulautuman osapuolet tai kolmannet osapuolet eivät ole ilmoittaneet menettelyyn liittyvistä ongelmista. Markkinatesti, joka suoritettiin ilmoituksen tekijöiden ehdottamien sitoumusten kilpailuvaikutusten arvioimiseksi, täytti puolueettomuuden vaatimukset sekä vastaajien valitsemisen että käytettyjen menetelmien osalta. Bryssel 18. kesäkuuta 2001. Helmuth Schröter